Lääne-Euroopa resp. ladina kultuurkonda kuuluvais kirjades 11.-13. aastasajast (ka Läti Hendriku  kroonikas) nimetatakse kõiki kreeka-katoliku usulisi rah­vaid praeguse Venemaa piirides ruteenideks, olgu nad soome või slaavi hõimud, ja nende maad Ruutiaks resp. Russiaks. Aegsasti muutsid ka kreeka-katoliku usku slaavlased oma nime russideks. Alguses käis aga Ruutsi (soome Ruotsi) Ruutia nimi üksi Nogardis elutsevate rootslaste kohta.